61979J0109
ΑΠΌΦΑΣΗ ΤΟΥ ΔΙΚΑΣΤΗΡΊΟΥ
της 15ης Οκτωβρίου 1980 (
*1
)
Αντικείμενο της υποθέσεως:
Έλεγχος του κύρους του κανονισμού 2744/75 του Συμβουλίου, της 29ης Οκτωβρίου 1975, περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα (ΕΕ ειδ. έκδ. τόμος 03/13, σ. 205) και των κανονισμών της Επιτροπής 1910/76, της 30ής Ιουλίου 1976 (JO L 208, σ. 1) και 2466/76, της 8ης Οκτωβρίου 1976 (JO L 280, σ. 1) που τροποποίησαν τα νομισματικά εξισωτικά ποσά.
Διατακτικό της αποφάσεως:
ΤΟ ΔΙΚΑΣΤΗΡΙΟ
Αποφαίνεται:
1)
Χρησιμοποιώντας, σε διάφορους διαδοχικούς εκτελεστικούς κανονισμούς και ιδίως στον κανονισμό 938/77 της Επιτροπής, της 29ης Απριλίου 1977, ένα σύστημα υπολογισμού των νομισματικών εξισωτικών ποσών για τα μεταποιημένα προϊόντα με βάση τον αραβόσιτο, η τιμή του οποίου εξαρτάται από την τιμή του αραβοσίτου, που καταλήγει στο να καθορίζονται για τα διάφορα προϊόντα τα οποία προέρχονται από τη μεταποίηση δεδομένης ποσότητας αραβοσίτου σε ορισμένη διαδικασία παραγωγής, εξισωτικά ποσά το ύψος των οποίων ανέρχεται σε επίπεδο σαφώς ανώτερο από εκείνο του εξισωτικού ποσού που έχει καθοριστεί γι' αυτή τη δεδομένη ποσότητα αραβοσίτου, η Επιτροπή παραβίασε το βασικό κανονισμό 974/71 του Συμβουλίου, της 12ης Μαΐου 1971, καθώς και το άρθρο 43, παράγραφος 3, της Συνθήκης ΕΟΚ.
2)
Το διαπιστωθέν ανίσχυρο του καθορισμού των νομισματικών εξισωτικών ποσών, τα οποία προκύπτουν από το σύστημα υπολογισμού αυτών των εξισωτικών ποσών για τα μεταποιημένα προϊόντα με βάση τον αραβόσιτο στον κανονισμό 938/77 της Επιτροπής, δεν επιτρέπει την αμφισβήτηση της εισπράξεως ή της καταβολής των νομισματικών εξισωτικών ποσών στις οποίες προέβησαν οι εθνικές αρχές βάσει αυτών των κανονισμών, για τη χρονική περίοδο που προηγείται της ημερομηνίας δημοσιεύσεως της παρούσας απόφασης.
(
*1
)	Γλώσσα διαδικασίας: η γαλλική.